
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση του αλλογενούς αλλοδαπού Σεβερίν Κωατέλ του Κωνστα- 


ντίν.. 1 

Έγκριση του Ειδικού Κανονισμού Λιμένα Κορίνθου αριθ. 16 . 2 

Έγκριση του Ειδικού Κανονισμού Λιμένα Πορτοχελίου αριθ. 17. 3 

Έγκριση του Ειδικού Κανονισμού Λιμένα Κέρκυρας αριθ. 41. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 58619 (1) 

Πολιτογράφηση του αλλογενούς αλλοδαπού Σεβερίν Κωστέλ του Κωνατα- 

ντίν. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 58619/89/22.2.1990 απόφαση του Υπουργού Εσωτερικών, 
έγινε δεκτή η από 20.2.1989 αίτηση πολιτογράφησης του αλλογενούς αλλοδα¬ 
πού Σεβερίν Κωστέλ του Κωνσταντίν, για απόκτηση της Ελληνικής Ιθαγένειας. 

Αθήνα, 22 Φεβρουάριου 1990 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 

-φ-- 

Αριθ. 3131/3/90 (2) 

Έγκριση του Ειδικού Κανονισμού Λιμένα Κορίνθου αριθ. 16. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 τουΝ.Δ. 187/73 «περί Κώδικα Δημοσίου Ναυ¬ 
τικού Δικαίου». 

2. Το έγγραφο του Νομάρχη Κορινθίας. 

3. Το σχέδιο του Ειδικού Κανονισμού Λιμένα Κορίνθου που μας υποβλήθηκε 
με την αναφορά της Λιμενικής Αρχής Κορίνθου και με τις διατάξεις του ρυθμί¬ 
ζονται θέματα, που αφορούν την εύρυθμη λειτουργία του λιμένος, αποφασί¬ 
ζουμε: 

Άρθρο Μόνο 

Εγκρίνουμε τον παρακάτω Ειδικό Κανονισμό του Λιμένα Κορίνθου αριθ. 16. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΟΡΙΝΘΟΥ ΑΡΙΘ. 16 
Περί αδειών διακυβέρνησης ιδιωτικών Τουριστικών Πλοίων. 

Ο ΛΙΜΕΝΑΡΧΗΣ ΚΟΡΙΝΘΟΥ 

Έχοντας υπόψη: 

α. Τις διατάξεις του δια του από 9 Ιουνίου 1948 κωδικοποιηθέντος Νόμου 
499/1947 «περί πειθαρχικής εξουσίας των Προϊσταμένων Λιμενικών Αρχών» 
(ΦΕΚ 162 Α) συνδυαζόμενες με τα άρθρα 141-157 του Ν.Δ. 187/73 με το 
οποίο κυρώθηκε ο Κώδικας Ναυτικού Δικαίου (ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιοτήτων ΛΣ και σχέσεων προς 
τας αρμοδιότητας των Σωμάτων Ασφαλείας» (ΦΕΚ 39 Α/16.2.70) αποφασί¬ 
ζουμε: 

Άρθρο 1 
Όρια ισχύος 

Ο Ειδικός Κανονισμός Λιμένα ισχύει στη χερσαία και θαλάσσια ζώνη του, 
τους λιμένες, τους όρμους κα στη θαλάσσια έκταση της περιοχής δικαιοδοσίας 
της Λιμενικής Αρχής και των υφισταμένων της Λιμενικών Σταθμών και Υπαλ¬ 
λήλων Λιμένα όπως αυτή καθορίζεται από τις κείμενες διατάξεις. 

Άρθρο 2 

1. Για την εφαρμογή των διατάξεων του παρόντος Κανονισμού οι ακόλουθοι 
όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο: 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαίτησης, 
που από τη γενική κατασκευή του έχει τη δυνατότητα να χρησιμοποιείται απο¬ 
κλειστικά και μόνο για την εκτέλεση ταξειδίων θαλάσσιας αναψυχής περιήγη¬ 
σης και ερασιτεχνικής αλιείας, χωρίς την καταβολή ναύλου από τους επιβαίνο- 
ντες και το οποίο σύμφωνα με την ισχύουσα νομοθεσία, εφοδιάζεται με Πρωτό¬ 
κολλο Γενικής Επιθεώρησης (Π.Γ.Ε.). 

β. «Σχολεία Κυβερνητών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύουσες 
διατάξεις, Ναυτικούς Ομίλους και Ναυταθλητικά Σωματεία για εκμάθηση των 
ελάχιστων αναγκαίων γνώσεων στους υποψηφίους για απόκτηση άδειας Κυ¬ 
βερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυτιλιακών 
κινδύνων και την προστασία της ανθρώπινης ζωής στη θάλασσα, από την 
έναρξη της ισχύος του παρόντος Κανονισμού, η διακυβέρνηση των «Ιδιωτικών 
Τουριστικών Πλοίων» επιτρέπεται μόνο σε άτομα που έχουν «ΑΔΕΙΑ ΚΥΒΕΡ¬ 
ΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ». 

Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού άδειας Κυ¬ 
βερνήτη Ιδιωτικού Τουριστικού Πλοίου ο ενδιαφερόμενος πρέπει: 

α) Να έχει συμπληρώσει το δέκατο όγδοο (18) έτος της ηλικίας του και να 
μην έχει υπερβεί το εξηκοστό (60) έτος. 

β) Να μην τελεί υπό στέρηση των πολιτικών του δικαιωμάτων, 
γ) Να μην έχει καταδικασθεί για κακούργημα, ή σε φυλάκιση άνω του εξαμή¬ 
νου καθ’ υποτροπήν ή μείζονα του εξαμήνου επί λαθρεμπορία, κατασκοπία, λα¬ 
θρεμπορία ή χρήαει ναρκωτικών, αλιεία με εκρηκτικές ύλες, παράβαση του νό¬ 
μου περί προστασίας του Εθνικού νομίσματος. Προκειμένου για ναυτικούς να 
μην έχουν στερηθεί οριστικά το δικαίωμα της άσκησης του ναυτικού επαγγέλ¬ 
ματος. 

δ) Να είναι σωματικώς και πνευματικώς υγιής και ικανός σύμφωνα με τις 
διατάξεις που ισχύουν για απόκτηση πτυχίου Κυβερνήτη τρίτης (Γ) τάξεως. 
ε) Να γνωρίζει καλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών Πλοίων για 
εκμάθηση των ελάχιστων αναγκαίων γνώσεων που ορίζονται στο άρθρο 7 του 
Κανονισμού αυτού και να επιτύχει σε εξετάσεις σύμφωνα με τα οριζόμενα στα 
επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας και η 
γνώση της καλής κολύμβησης βεβαιώνεται από το Διευθυντή του Ναυταθλητι- 
κού Ομίλου ή Σωματείου ή με υπεύθυνη δήλωση του υποψηφίου. 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψηφίων προς από¬ 
κτηση «άδειας Κυβερνήτη Ιδιωτικών Τουριστικών Πλοίων» επιτρέπεται μόνο σε 
αναγνωρισμένους (σύμφωνα με τις ισχύουσες κάθε φορά διατάξεις) Ναυτικούς 
Ομίλους ή Ναυταθλητικά Σωματεία, εφόσον εκτός από τις προβλεπόμενες από 
άλλες διατάξεις άδειες, έχουν εφοδιασθεί και με ειδική άδεια της Λιμενικής Αρ- 

χή«· 

2. Για την απόκτηση της άδειοες της προηγούμενης παραγράφου το ενδιαφε¬ 
ρόμενο Σωματείο ή Όμιλος οφείλει να υποβάλει στη Λιμενική Αρχή αίτηση 
στην οποία θα αναφέρεται η πλήρης ονομασία της σχολής και θα επισυνάπτονται 
τα ακόλουθα δικαιολογητικά: 

α. Καταστατικό του Ν. Ομίλου ή Ναυτ. Σωματείου με αντίγραφο ΦΕΚ. 
β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του Δ/ντού 
της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτικού προ¬ 
σωπικού του Σχολείου καθώς επίσης απόσπασμα του ποινικού μητρώου και πι¬ 
στοποιητικά Εισαγγελικής Αρχής άτι κανείς από τους αναφερόμενους στο προη¬ 
γούμενο εδάφιο (γ) δεν διώκεται ως φυγόποινος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται οι όροι 
των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σωματείο 
άδειά αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που έχει 
έδρα η Σχολή, η οποία να αποτελείται από μία, τουλάχιστον, αίθουσα διδασκα¬ 
λίας, ένα γραφείο Διεύθυνσης μία αίθουσα αναμονής, μία αποθήκη υλικού και να 
είναι εξοπλισμένη με υλικό Α' Βοηθειών και τηλεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο να είναι 
εφοδιασμένο με ΠΓΕ και κατάλληλο για τη μεταφορά και εκπαίδευση τουλάχι¬ 
στον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του με ευδιά¬ 
κριτα γράμματα στην Ελληνική και Αγγλική γλώσσα την ένδειξη ΕΚΠΑΙΔΕΥ¬ 
ΤΙΚΟ - ΤΚΑΙΝΙΝΟ 5ΗΙΡ. 

γ. Εξοπλισμού που προβλέπεται από τις ισχύουσες διατάξεις ναυτικής ασφά¬ 
λειας και προστασίας του θαλάσσιου περιβάλλοντος για τις αντίστοιχες κατηγο¬ 
ρίες πλοίων και σκαφών με τα οποία διενεργείται η εκπαίδευση. 

Άρθρο 6 

Όροι - Προϋποθέσεις και διαδικασία 
λειτουργίας των Σχολείων 

1. Με μέριμνα του Διευθυντού κάθε Σχολείου τηρούνται τα ακόλουθα έγ¬ 
γραφα: 

α. «Ημερολόγιο εκπαίδευσης και συμβάντων» στο οποίο αναγράφονται τα 
αφορώντα την εκπαίδευση, ο αριθμός των μαθητών για την κάθε σχολική πε¬ 
ρίοδο, οι ώρες διδασκαλίας και η διδακτέα ύλη, περιοχές πρακτικής εκπαίδευ¬ 
σης, διδάσκοντες καθηγητές καθώς και τυχόν συμβάντα ή ατυχήματα. Το ημε¬ 
ρολόγιο θεωρείται και αριθμείται από τη Λιμενική Αρχή, επιδεικνύεται δε σε 
κάθε έλεγχο αυτής σημειώνοντας τις παρατηρήσεις της. 

β. «Ειδική καρτέλλα» για κάθε μαθητή με πλήρη στοιχεία διεύθυνσης κατοι¬ 


κίας, πορείας της εκπαίδευσης, παρουσιών κατά μάθημα και συνολικά, ώστε να 
τηρείται πλήρες αρχείο των εκπαιδευθέντων από κάθε Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχολείων κα¬ 
θώς και ενδιάμεσες έκτακτες για έλεγχο εφαρμογής των διατάξεων του παρό¬ 
ντος Κανονισμού και τήρησης των υποχρεώσεων που αναφέρονται σ’ αυτόν. Σε 
περίπτωση που διαπιστωθούν ελλείψεις ή αντικανονικότητες εκτός από τις προ¬ 
βλεπόμενες από το άρθρο 17 ποινές δύναται να αφαιρεθεί η χορηγηθείσα άδεια 
με αιτιολογημένη απόφαση του Λιμενάρχη για μια σχολική περίοδο ή οριστικά 
με απόφαση του ΥΕΝ ύστερα από εισήγηση του Λιμενάρχη,.ανάλογα με τη σο¬ 
βαρότητα των παραβάσεων. 

3. 0 Διευθυντής του Σχολείου είναι αλληλέγγυα υπεύθυνος με το νόμιμο εκ¬ 
πρόσωπο του Ναυτικού Ομίλου ή Ναυτοθλητικού Σωματείου για την ακριβή 
τήρηση των διατάξεων του παρόντος Κανονισμού, αναφορικά με τη λειτουργία 
των Σχολείων. 

Άρθρο 7 

Αναγκαίες γνώσεις και ώρες εκπαίδευσης υποψηφίων 

1. Παρατίθενται κατωτέρω οι ελάχιστες αναγκαίες γνώσεις και οι ώρες εκ¬ 
παίδευσης και εξέτασης των υποψηφίων εκπαιδεύονται και εξετάζονται οι υπο¬ 
ψήφιοι για την απόκτηση της άδειας Κυβερνήτη Ιδιωτικού Τουριστικού Πλοίου. 


Ώρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. Ευ¬ 
στάθεια του πλοίου - φόρτωση και κατανομή βαρών. 10 

2. Αγκυροβολώ και πρόσδεση του σκάφους. Χειρισμοί 

στο λιμάνι. 10 

3. Καιρός και θάλασσα - Κλίμακα μποφώρ. Αναστολή 

απόπλου λόγω δυσμενών καιρικών συνθηκών. Χειρι¬ 
σμοί σκάφους με δυσμενείς συνθήκες. 5 

4. Ιστία και ιστοπλοΐα. 10 

5. Βασικές γνώσεις του ΔΚΑΣ και του διεθνή κώδικα ση¬ 
μάτων. 10 

6. Ατυχήματα στα πλοία (διαρροή - κατάκλιση, προσά- 

ραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβόλων 

και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και στίγ¬ 

ματος ενόψη ενός ή και περισσοτέρων σημείων, χρήση 
ισοβαθών (βυθόμετρο και ραντάρ). 10 

9. Φάροι και φανοί. 9 

10. Η σωστή χρήση του ραδιοτηλεφώνου. Σήματα ασφα¬ 
λείας και κινδύνου. 5 

11. Σωστικά και πυροσβεστικά μέσα του πλοίου και τρόποι 

χειρισμού τους. 10 

12. Υποχρεώσεις Κυβερνήτη - για τον απόπλου, κατά¬ 

πλου, Λιμενικές Αρχές, Κανονισμοί λιμένων - Κυρώ¬ 
σεις. 3 

13. Βασικές γνώσεις μηχανών. 10 

ΣΥΝΟΛΟ 95 


2. Οι υποψήφιοι επίσης εκπαιδεύονται και εξετάζονται επί καταλλήλου σκά¬ 
φους στην πρακτική διακυβέρνησης, πηδαλιούχησης, χρήσης των σωστικών και 
πυροσβεστικών μέσων, χρήση των ναυτιλιακών οργάνων (πυξίδα και διόρθωση 
σφάλματος αυτής, διόπτρα), χειρισμούς παραβολής και σε στοιχειώδεις γνώσεις 
ναυτικής τέχης και ιστιοπλοΐας. 

Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δεκαήμερο 
των μηνών Ιανουάριου - Μαρτίου - Μαΐου - Ιουλίου - Σεπτεμβρίου και Νοεμ¬ 
βρίου εκάστου έτους σε γραπτή και προφορική - πρακτική εξέταση, στις ανα¬ 
γκαίες γνώσεις που ορίζονται στο άρθρο επτά (7) του παρόντος Κανονισμού, 
ενώπιον Τριμελούς Επιτροπής που ορίζεται με απόφαση του Λιμενάρχη και 
αποτελείται από αξιωματικό ΑΣ ως Πρόεδρο, τον Πλοίαρχο Ε.Ν. του 
Τ.Κ.Ε.Ε.Π. και καθηγητή του Σχολείου. 

2. Τα δικαιολογητικά για τη συμμετοχή στις εξετάσεις υποβάλλονται με μέ¬ 
ριμνα του Σχολείου μαζί με αντίγραφο της καρτέλλας του κάθε υποψηφίου στη 
Λιμενική Αρχή και ελέγχονται υπεύθυνα από την προαναφερόμενη Τριμελή Επι- 

τροπή. 

3. Η γραπτή εξέταση διενεργείται από κοινού για όλους τους υποψηφίους σε 
αίθουσα του Σχολείου κατά την ορισμένη από τη Λιμ. Αρχή ημερομηνία και 
ώρα, χωρίς να επιτρέπεται η είσοδος στην αίθουσα εξετάσεων σε άτομα που δεν 
έχουν σχέση με τις εξετάσεις. Οι υποψήφιοι που επιτυγχάνουν στην γραπτή εξέ¬ 
ταση λαμβάνουν μέρος και στην προφορική - πρακτική, στην οποία εάν αποτύ- 
χουν επανεξετάζονται σε επόμενες περιόδους. 

4. Οι βαθμολογίες που τίθενται από τα μέλη της εξεταστικής επιτροπής τόσο 
κατά την γραπτή όσο και την προφορική - πρακτική εξέταση των υποψηφίων για 
απόκτηση άδειας Κυβερνήτη Ιδιωτικού Τουριστικού πλοίου, εκφράζονται με 
ακέραιους αριθμούς από μηδέν (0) έως είκοσι (20). Ως βάση επιτυχίας λαμβά- 
νεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος της υπό 
των μελών της εξεταστικής Επιτροπής τιθέμενης βαθμολογίας στην γραπτή και 
την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνακας βαθ¬ 
μολογίας των υποψηφίων που υπογράφεται από τα μέλη της εξεταστικής επι¬ 
τροπής και υποβάλλεται εις διπλούν στον Λιμενάρχη για θεώρηση. 

7. Στους επιτυχόντες στις εξετάσεις χορηγείται από την Σχολή στα άρθρα 3 
και 11 του παρόντος Κανονισμού προβλεπόμενη «άδεια Κυβερνήτη ιδιωτικού 
τουριστικού πλοίου» η οποία εκτυπώνεται με μέριμνα της Σχολής και υπογράφε¬ 
ται από τον Διευθυντή της Σχολής και θεωρείται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομένων αδειών στο 
οποίο καταχωρούνται κατ’ αύξοντα αριθμό τα πλήρη στοιχεία ταυτότητας του 
υποψηφίου καθώς και αρχείο των υποβληθέντων δικαιολογητικών. 

9. Η χορηγούμενη από την Σχολή άδεια η οποία θεωρείται από τον Λιμε- 
νάρχη χαρακτηρίζεται με τον αύξοντα αριθμό του βιβλίου Μητρώου της πα- 
ραγρ. 8 και αριθμό πρωτοκόλλου της Λιμενικής Αρχής. 

Άρθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρηθούν οι 
διαδικασίες που προβλέπονται από τον παρόντα Κανονισμό στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Τπ/κούς Π.Ν. με ειδικότητα αρμενιστή και μηχανικού 
κατόχους αντιστοίχου πτυχίου με ναυτική προϋπηρεσία τουλάχιστον πέντε έτη. 

γ. Αξιωματικούς ΑΣ. 

δ. Ανθ/στές, ΐπ/κούς και Λιμενοφύλακες κατόχους πτυχίου σχολής κατα¬ 
στρώματος ή μηχανής ΑΣ με προϋπηρεσία σε πλωτά ΑΣ πέντε χρόνια. 

ε. Κατόχους διπλώματος Αξιωματικούς καταστρώματος και μηχανής Ε.Ν. 

στ.· Κατόχους πτυχίου ναυκλήρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων Αξιωμα¬ 
τικού γέφυρας του Π.Δ. 435/78. 

2. Στους δικαιούμενους της παραγράφους 1 του παρόντος άρθρου άδειας χο¬ 
ρηγείται απευθείας από την Λιμενική Αρχή ο τύπος αδείας του άρθρου 12, κα¬ 
τόπιν αιτήσεως με τα προβλεπόμενα δικαιολογητικά του άρθρου 4 εκτός της 
απαιτήσεως του εδαφίου (στ) της παραγρ. (1) αυτού. 

Για τους των εδαφίων (ε), (στ) και (ζ) της παραγρ. (1) του παρόντος δικαιού¬ 
μενους απαιτείται και υποβολή φωτ/γου, επικυρωμένου, του αποδεικτικού ναυ¬ 
τικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται να αποκτούν άδεια Κυβερνήτη ιδιωτικού τουριστικού 
πλοίου, εφόσον γνωρίζουν επαρκώς την Ελληνική γλώσσα και έχουν τα οριζό¬ 
μενα υπό του παρόντος Κανονισμού προσόντα και προϋποθέσεις. 

2. Αλλοδαποί, υπήκοοι χωρών μελών της Ευρωπαϊκής Κοινότητας, απο¬ 
κτούν την άδεια Κυβερνήτη ιδιωτικού τουριστικού πλοίου, με τους όρους και τις 
προϋποθέσεις που την αποκτούν και οι Έλληνες. 

3. Άδειες που έχουν εκδοθεί ή θεωρηθεί για την εγκυρότητά τους από τις Αρ¬ 
χές της αλλοδαπής γίνονται αποδεκτές για την διακυβέρνηση ιδιωτικού τουρι¬ 
στικού πλοίου με ξένη σημαία, εφόσον είναι συντεταγμένες ή μεταφρασμένες και 
στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επίσης από τις 
Λιμενικές Αρχές, εάν τους υποβληθεί αντίστοιχη άδεια που έχει εκδοθεί από Αρ¬ 
χές ξένων χωρών, μεταφρασμένη στην Ελληνική ή την Αγγλική γλώσσα. 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερνήτη Ιδι¬ 
ωτικού Τουριστικού Πλοίου» καθορίζεται ως κατωτέρω. 


Αυξ. Αρ. Πρωτ. Σχολής. ΤΙΤΛΟΣ ΣΧΟΛΗΣ 

ΘΕΣΗ ΦΩΤ/ΦΙΑΣ 


ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα .αριθμ.ΦΕΚ.) 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.του (ΟΝΟΜΑ ΠΑΤΡΟΣ) . 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και επέτυχεν 

στις εξετάσεις που έγιναν την (ΗΜΕΡΟΜΗΝΙΑ) .. 

.από την (ΛΙΜΕΝΙΚΗ ΑΡΧΗ) .. . .. 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου.Λιμ. Αρχής. 

Αριθμ. Πρωτ.Λιμ. Αρχής. 

Εν .τη .19 

Ο ΛΙΜΕΝΑΡΧΗΣ 

Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή... 

Αύξοντας Αριθμός Πρωτοκόλλου Λιμ. Αρχής. 

Στον κάτοχο της παρούσας.που πληρεί 

τις προϋποθέσεις του άρθρου (9) παραγρ. (1) εδαφίου.. 

(ιδιότήτα) ... επιτρέπεται η διακυβέρνηση Ιδιωτικών 

Τουριστικών πλοίων. 

Εν.τη ..19.. 

Ο ΛΙΜΕΝΑΡΧΗΣ 

Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υποχρεούνται: 
α) Να κυβερνούν το σκάφος με σύνεση και προσοχή κατά τρόπον μη δυνάμενο 

να θέσει σε κίνδυνο τη ζωή των επιβαινόντων ή των κολυμβητών, να προκαλέσει 
υλικές ζημιές, να επιφέρει αταξία, ενόχληση ή οποιανδήποτε κυκλοφοριακή 
ανωμαλία σε παραπλέοντα πλοία, τρόμον και ανησυχία στους λουομένους. 
β) Να μην χειρίζονται το σκάφος υπό την επήρεια οινοπνευματωδών ποτών, 
γ) Να μην επιβιβάζουν επί του σκάφους μεγαλύτερο αριθμό ατόμων από τον 
προβλεπόμενό από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια Κυβερ¬ 
νήτη, καθώς και τα προβλεπόμενα από το πιστοποιητικό αξιοπλοΐας και τις 
ισχύουσες διατάξεις σωστικά, πυροσβεστικά μέσα, ναυτιλιακά εφόδια και υγειο¬ 
νομικό υλικό, τα οποία πρέπει να είναι πρόχειρα σε κάθε ζήτηση. 

ε) Να συμμορφώνονται απροφάσιστα προς τις εντολές και οδηγίες των Λιμε¬ 
νικών Οργάνων. 

στ) Να εφαρμόζουν τις διατάξεις και οδηγίες, που δίδονται από την Λιμ. 
Αρχή, όσον αφορά την αγκυροβολιά των σκαφών και τις ενδεχόμενες μεθορμί¬ 
σεις τους. 

ζ) Να μην απομακρύνονται και εκτελούν πλόες μεγαλύτερης έκτασης από 
τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους της 
λεμβολογήσεως ή νηολογήσεως των σκαφών και του εφοδιασμού τους με πιστο¬ 
ποιητικό αξιοπλοΐας. θεωρούνται συνυπεύθυνοι με τους Κυβερνήτες ή χειριστές 
για κάθε παράβαση του παρόντος Κανονισμού, που γίνεται από τους τελευ¬ 
ταίους. 

Άρθρο 14 

1. Σε περίπτωση σύγκρουσης ή ατυχήματος με άλλο σκάφος ή τραυματισμού 

ο Κυβερνήτης-χειριστής οφείλει να παραμείνει στον τόπο του ατυχήματος, να 
παράσχει κάθε δυνατή συνδρομή στους παθόντες και να δηλώσει το ταχύτερο 
στην Λιμενική Αρχή το συμβάν. 

Άρθρο 15 

1. Ο χορηγηθείσα «άδεια Κυβερνήτη Ιδιωτικού Τουριστικού Πλοίου» μπορεί 
να αφαιρεθεϊ με αιτιολογημένη απόφαση του Λιμενάρχη προσωρινά ή οριστικά 
σύμφωνα με τα οριζόμενα στις επόμενες παραγράφους: 

2. Προσωρινή αφαίρεση της άδειας για χρονικά διάστημα πέντε (5) ημερών 
έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την κυκλο¬ 
φορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων κατά την 
άσκηση των καθηκόντων τους. 

Εφόσον 'ο κάτοχος της αδείας μεταφέρει με το υπό την διακυβέρνησή του σκά¬ 
φος επιβάτες που καταβάλλουν εισιτήρια ή πραγματοποιεί πλάες με ολική ναύ- 
λωση του σκάφους του. 

3. Οριστική "στέρηση επιβάλλεται υποχρεωτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήματος και 
παροχής κάθε δυνατής βοήθειας στους παθόντες. 

β) Εκλείψεως των προϋποθέσεων οι οποίες πρέπει να πληρούνται για την χο- 
ρήγηση της άδειας. 

γ) Επιβολής της ποινής της προσωρινής αφαίρεσης της αδείας για τρίτη φορά 
μέσα στην προηγηθείσα της τελευταίας παραβάσεως διετία. 

Άρθρο 16 

ο Καταργούμενες διατάξεις 

Από την έναρξη της ισχύος του παρόντος Κανονισμού καταργείται κάθε άλλη 
διάταξη που έρχεται σε αντίθεση με τις διατάξεις αυτού ή αναφέρεται σε θέματα 
που ρυθμίζονται απ’ αυτόν. 

Άρθρο 17 
Τελική διάταξη 

Οι παραβάτες του Κανονισμού αυτού, του οποίου η εκτέλεση ανατίθεται στα 
λιμενικά όργανα, ανεξάρτητα από τις ποινικές και αστικές ευθύνες που συντρέ¬ 
χουν από την ισχύουσα νομοθεσία υπόκεινται και στις κυρώσεις του άρθρου 157 
του ΝΔ 187/73 (ΦΕΚ 261Α/3.10.73) με το οποίο κυρώθηκε ο κώδικας Δη¬ 
μοσίου .Ναυτικού Δικαίου, όπως τροποποιήθηκε με το ΠΔ 207/85 (ΦΕΚ 76Α/ 
3.5.85). 

Κόρινθος, 2 Νοεμβρίου 1989 
Ο Λιμενάρχης 

Τποπ/ρχος (ΛΣ) Ε. ΣΑΡΙΔΑΚΗΣ 

β. Ορίζουμε ημερομηνία έναρξης ισχύος του Κανονισμού αυτού, την ημέρα 
δημορίευσής του στην Εφημερίδα της Κυβερνήσεως. Δίδεται προθεσμία για 
απόκτηση άδειας Κυβερνήτη ιδιωτικών τουριστικών πλοίων ένα έτος από την 
δημοσίευση του παρόντος στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 8 Φεβρουάριου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 
-♦- 

Αριθ. 3131/32/90 (3) 

"Εγκριση του Ειδικού Κανονισμού Λιμένα Πορτοχελίου αριθ. 17. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικα Δημοσίου Ναυ¬ 
τικού Δικαίου». 

2. Το έγγραφο του Νομάρχη Αργολίδας αριθ. 15942/13.12.89. 

3. Το σχέδιο του Ειδικού Κανονισμού Λιμένα Πορτοχελίου που μας υποβλή¬ 
θηκε με την αναφορά της Λιμενικής Αρχής Πορτοχελίου αριθ. 3131.1/06/ 
89/8.1.90 και επειδή με τις διατάξεις του ρυθμίζονται θέματα, που αφορούν 
την εύρυθμη λειτουργία του λιμένος, αποφασίζουμε: 

Άρθρο Μόνο 

Εγκρίνουμε τον παρακάτω Ειδικό Κανονισμό του Λιμένα Πορτοχελίου αριθ. 
17. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΟΡΤΟΧΕΛΙΟΥ ΑΡΙΘ. 17 
Περί αδειών διακυβέρνησης ιδιωτικών Τουριστικών Πλοίων. 

Ο ΛΙΜΕΝΑΡΧΗΣ ΠΟΡΤΟΧΕΛΙΟΤ 
Έχοντας υπόψη: 

α. Τις διατάξεις του δια του από 9 Ιουνίου 1948 κωδικοποιηθέντος Νόμου 
499/1947 «περί πειθαρχικής εξουσίας των Προϊσταμένων Λιμενικών Αρχών» 
(ΦΕΚ 162Α) συνδυαζόμενες με τα άρθρα 141-157 του Ν.Δ. 187/73 με το 
οποίο κυρώθηκε ο Κώδικας Ναυτικού Δικαίου (ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιοτήτων ΛΣ και σχέσεων προς 
τας αρμοδιότητας των Σωμάτων Ασφαλείας» (ΦΕΚ 39 Α/16.2.70) αποφασί¬ 
ζουμε: 

Άρθρο 1 
Όρια ισχύος 

Ο Ειδικός Κανονισμός Λιμένα ισχύει στη χερσαία και θαλάσσια ζώνη του, 
τους λιμένες, στους όρμους κα στη θαλάσσια έκταση της περιοχής δικαιοδοσίας 
της Λιμενικής Αρχής και των υφισταμένων της Λιμενικών Σταθμών και Υπαλ¬ 
λήλων Λιμένα, όπως αυτή καθορίζεται από τις κείμενες διατάξεις. 

Άρθρο 2 

1. Για την εφαρμογή των διατάξεων του παρόντος Κανονισμού οι ακόλουθοι 
όροι έχουν την έναντι αυτών προσδιοριζόμενη έννοια: 

α. «Ιδιωτικό Τουριστικό Πλοίο: 

Κάθε μηχανοκίνητο ή ιστιοφόρο σκάφος με ή χωρίς θαλάμους ενδιαίτησης, 
που από τη γενική κατασκευή του έχει τη δυνατότητα να χρησιμοποιείται απο¬ 
κλειστικά και μόνο για την εκτέλεση ταξειδίων θαλάσσιας αναψυχής περιήγη¬ 
σης και ερασιτεχνικής αλιείας, χωρίς την καταβολή ναύλου από τους επιβαίνο- 
ντες και το οποίο σύμφωνα με την ισχύουσα νομοθεσία, εφοδιάζεται με Πρωτό¬ 
κολλο Γενικής Επιθεώρησης (Π.Γ.Ε.). 

β. «Σχολεία Κυβερνητών Ιδιωτικών Τουριστικών Πλοίων». 

Σχολεία που λειτουργούν σε αναγνωρισμένους, σύμφωνα με τις ισχύουσες 
διατάξεις. Ναυτικούς Ομίλους και Ναυταθλητικά Σωματεία για εκμάθηση των 
ελάχιστων αναγκαίων γνώσεων στους υποψηφίους για απόκτηση άδειας Κυ¬ 
βερνήτη Ιδιωτικού Τουριστικού Πλοίου. 

Άρθρο 3 

Για την ασφάλεια της Ναυσιπλοΐας, την αποτροπή δημιουργίας ναυτιλιακών 
κινδύνων και την προστασία της ανθρώπινης ζωής στη θάλασσα, από την 
έναρξη της ισχύος του παρόντος Κανονισμού, η διακυβέρνηση των «Ιδιωτικών 
Τουριστικών Πλοίων» επιτρέπεται μόνο σε άτομα που έχουν «ΑΔΕΙΑ ΚΥΒΕΡ¬ 
ΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ». 

Άρθρο 4 

Προϋποθέσεις και προσόντα για την απόκτηση άδειας 
Κυβερνήτη Ιδιωτικού Τουριστικού Πλοίου 

1. Για την απόκτηση της εν άρθρω 3 του παρόντος Κανονισμού άδειας Κυ¬ 
βερνήτη Ιδιωτικού Τουριστικού Πλοίου ο ενδιαφερόμενος πρέπει: 

α) Να έχει συμπληρώσει το δέκατο όγδοο (18) έτος της ηλικίας του και να 
μην έχει υπερβεί το εξηκοστό (60) έτος. 

β) Να μην τελεί υπό στέρηση των πολιτικών του δικαιωμάτων. 

γ) Να μην έχει καταδικασθεί για κακούργημα, ή σε φυλάκιση άνω του εξαμή¬ 
νου καθ’ υποτροπήν ή μεϊζονα του εξαμήνου επί λαθρεμπορία, κατασκοπία, λα¬ 
θρεμπορία ή χρήσει ναρκωτικών, αλιεία με εκρηκτικές ύλες, παράβαση του νό¬ 
μου περί προστασίας του Εθνικού νομίσματος. Προκειμένου για ναυτικούς να 
μην έχουν στερηθεί οριστικά το δικαίωμα της άσκησης του ναυτικού επαγγέλ¬ 
ματος. 

δ) Να είναι σωματικώς και πνευματικώς υγιής και ικανός σύμφωνα με τις 
διατάξεις που ισχύουν για απόκτηση πτυχίου Κυβερνήτη τρίτης (Γ) τάξεως. 

ε) Να γνωρίζει καλά κολύμβηση. 

στ) Να φοιτήσει σε σχολείο Κυβερνητών Ιδιωτικών Τουριστικών Πλοίων για 
εκμάθηση των ελάχιστων αναγκαίων γνώσεων που ορίζονται στο άρθρο 7 του 
Κανονισμού αυτού και να επιτύχει σε εξετάσεις σύμφωνα με τα οριζόμενα στα 
επόμενα άρθρα. 

2. Η ηλικία αποδεικνύεται από το δελτίο αστυνομικής ταυτότητας και η 
γνώση της καλής κολύμβησης βεβαιώνεται από το Διευθυντή του Ναυταθλητι- 

κού Ομίλου ή Σωματείου ή με υπεύθυνη δήλωση του υποψηφίου. 

Άρθρο 5 

Σχολεία Κυβερνητών 

1. Η ίδρυση και λειτουργία «Σχολείων για εκπαίδευση υποψηφίων προς από¬ 
κτηση «άδειας Κυβερνήτη Ιδιωτικών Τουριστικών Πλοίων» επιτρέπεται μόνο σε 
αναγνωρισμένους (σύμφωνα με τις ισχύουαες κάθε φορά διατάξεις) Ναυτικούς 
Ομίλουςά) Ναυταθλητικά Σωματεία, εφόσον εκτός από τις προβλεπόμενες από 
άλλες διατάξεις άδειες, έχουν εφοδιασθεί και με ειδική άδεια της Λιμενικής Αρ- 

χή?· 

2. Για την απόκτηση της άδειας της προηγούμενης παραγράφου το ενδιαφε¬ 
ρόμενο Σωματείο ή Όμιλος οφείλει να υποβάλει στη Λιμενική Αρχή αίτηση 
στην οποία θα αναφέρεται η πλήρης ονομασία της σχολής και θα επισυνάπτονται 
τα ακόλουθα δικαιολογητικά: 

α. Καταστατικό του Ν. Ομίλου ή Ναυτ. Σωματείου με αντίγραφο ΦΕΚ. 

β. Κανονισμός λειτουργίας σχολής. 

γ. Ονομαστική κατάσταση η οποία θα περιλαμβάνει τα ονόματα του Δ/ντού 
της Σχολής και του εκπαιδευτικού προσωπικού. 

δ. Επικυρωμένα φωτοαντίγραφα των διπλωμάτων του εκπαιδευτικού προ¬ 
σωπικού του Σχολείου καθώς επίσης απόσπασμα του ποινικού μητρώου και πι¬ 
στοποιητικά Εισαγγελικής Αρχής ότι κανείς από τους αναφερόμενους στο προη¬ 
γούμενο εδάφιο (γ) δεν διώκεται ως φυγόποινος ή φυγόδικος. 

ε. Γνωμάτευση της οικείας Υγειονομικής Επιτροπής, ότι πληρούνται οι όροι 
των εκάστοτε ισχυουσών υγειονομικών διατάξεων. 

3. Η Λιμενική Αρχή χορηγεί την αιτουμένη από τον Ν. Όμιλο ή Σωματείο 
άδεια αφού προηγουμένως διαπιστώσει την ύπαρξη: 

α. Κτιριακής εγκατάστασης πλησίον της παραλίας στην περιοχή που έχει 
έδρα η Σχολή, η οποία να αποτελείται από μία, τουλάχιστον, αίθουσα διδασκα¬ 
λίας, ένα γραφείο Διεύθυνσης μία αίθουσα αναμονής, μία αποθήκη υλικού και να 
είναι εξοπλισμένη με υλικό Α' Βοηθειών και τηλεφωνική εγκατάσταση. 

β. Μηχανοκινήτου σκάφους, πάνω από 6 μ. ολικού μήκους, το οποίο να είναι 
εφοδιασμένο με ΠΓΕ και κατάλληλο για τη μεταφορά και εκπαίδευση τουλάχι¬ 
στον 15 ατόμων. 

Το προαναφερόμενο σκάφος θα πρέπει να φέρει στις δύο πλευρές του με ευδιά¬ 
κριτα γράμματα στην Ελληνική και Αγγλική γλώσσα την ένδειξη ΕΚΠΑΙΔΕΥ¬ 
ΤΙΚΟ - ΤΚΑΙΝΙΝΟ 5ΗΙΡ. 

γ. Εξοπλισμού που προβλέπεται από τις ιαχύουσες διατάξεις ναυτικής ασφά¬ 
λειας και προστασίας του θαλάσσιου περιβάλλοντος για τις αντίστοιχες κατηγο¬ 
ρίες πλοίων και σκαφών με τα οποία διενεργείται η εκπαίδευση. 

Άρθρο 6 

Όροι - Προϋποθέσεις και διαδικασία 
λειτουργίας των Σχολείων 

1. Με μέριμνα του Διευθυντού κάθε Σχολείου γηρούνται τα ακόλουθα έγ¬ 
γραφα: 

α. «Ημερολόγιο εκπαίδευσης και συμβάντων» στο οποίο αναγράφονται τα 
αφορώντα την εκπαίδευση, ο αριθμός των μαθητών για την κάθε σχολική πε¬ 
ρίοδο, οι ώρες διδασκαλίας και η διδακτέα ύλη, περιοχές πρακτικής εκπαίδευ¬ 
σης, διδάσκοντες καθηγητές καθώς και τυχόν συμβάντα ή ατυχήματα. Το ημε¬ 
ρολόγιο θεωρείται και αριθμείται από τη Λιμενική Αρχή, επιδεικνύεται δε σε 
κάθε έλεγχο αυτής σημειώνοντας τις παρατηρήσεις της. 

β. «Ειδική καρτέλλα» για κάθε μαθητή με πλήρη στοιχεία διεύθυνσης κατοι¬ 
κίας, πορείας της εκπαίδευσης, παρουσιών κατά μάθημα και συνολικά, ώστε να 
τηρείται πλήρες αρχείο των εκπαιδευθέντων από κάθε Σχολείο. 

2. Η Λιμ. Αρχή προβαίνει σε τακτική ετήσια επιθεώρηση των Σχολείων κα¬ 
θώς και ενδιάμεσες έκτακτες για έλεγχο εφαρμογής των διατάξεων του παρό¬ 
ντος Κανονισμού και τήρησης των υποχρεώσεων που αναφέρονται σ’ αυτόν. Σε 
περίπτωση που διαπιστωθούν ελλείψεις ή αντικανονικότητες εκτός από τις προ¬ 
βλεπόμενες από το άρθρο 17 ποινές δύναται να αφαιρεθεί η χορηγηθείσα άδεια 
με αιτιολογημένη απόφαση του Λιμενάρχη για μια σχολική περίοδο ή οριστικά 
με απόφαση του ΥΕΝ ύστερα από εισήγηση του Λιμενάρχη, ανάλογα με τη σο¬ 
βαρότητα των παραβάσεων. 

3. Ο Διευθυντής του Σχολείου είναι αλληλέγγυα υπεύθυνος με το νόμιμο εκ¬ 


πρόσωπο του Ναυτικού Ομίλου ή Ναυτοθλητικού Σωματείου για την ακριβή 
τήρηση των διατάξεων του παρόντος Κανονισμού, αναφορικά με τη λειτουργία 
των Σχολείων. 

Άρθρο 7 ' 

Αναγκαίες γνώσεις και ώρες εκπαίδευσης υποψηφίων 

1. Παρατίθενται κατωτέρω οι ελάχιστες αναγκαίες γνώσεις και οι ώρες εκ¬ 
παίδευσης και εξέτασης των υποψηφίων εκπαιδεύονται και εξετάζονται οι υπο¬ 
ψήφιοι για την απόκτηση της άδειας Κυβερνήτη Ιδιωτικού Τουριστικού Πλοίου. 


Ωρες 

Απαιτήσεις γνώσεων εκπαίδευσης 


1. Περιγραφή του σκάφους και του εξοπλισμού του. Ευ¬ 
στάθεια του πλοίου - φόρτωση και κατανομή βαρών. 10 

2. Αγκυροβολιό και πρόσδεση του σκάφους. Χειρισμοί 

στο λιμάνι. 10 

3. Καιρός και θάλασσα - Κλίμακα μποφώρ. Αναστολή 

απόπλου λόγω δυσμενών καιρικών συνθηκών. Χειρι¬ 
σμοί σκάφους με δυσμενείς συνθήκες. 5 

4. Ιστία και ιστοπλοΐα. 10 

5. Βασικές γνώσεις του ΔΚΑΣ και του διεθνή κώδικα ση¬ 
μάτων. 10 

6. Ατυχήματα στα πλοία (διαρροή - κατάκλιση, προσά- 

ραξη, ανατροπή και τρόποι ενεργειών). 5 

7. Ναυτικός χάρτης - αναγνώριση βασικών συμβόλων 

και σημάτων, χάραξη πορειών. 5 

8. Εύρεση στίγματος εξ αναμετρήσεως, καθώς και στίγ¬ 

ματος ενόψη ενός ή και περισσοτέρων σημείων, χρήση 
ισοβαθών (βυθόμετρο και ραντάρ). 10 

9. Φάροι και φανοί. ' 9 

10. Η σωστή χρήση του ραδιοτηλεφώνου. Σήματα ασφα¬ 
λείας και κινδύνου. 5 

11. Σωστικά και πυροσβεστικά μέσα του πλοίου και τρόποι 

χειρισμού τους. 10 

12. Υποχρεώσεις Κυβερνήτη - για τον απόπλου, κατά¬ 

πλου, Λιμενικές Αρχές, Κανονισμοί λιμένων - Κυρώ¬ 
σεις. 3 

13. Βασικές γνώσεις μηχανών. 10 

2. Οι υποψήφιοι επίσης εκπαιδεύονται και εξετάζονται επί καταλλήλου σκά¬ 
φους στην πρακτική διακυβέρνησης, πηδαλιούχησης, χρήσης των σωστικών και 
πυροσβεστικών μέσων, χρήση των ναυτιλιακών οργάνων (πυξίδα και διόρθωση 
σφάλματος αυτής, διόπτρα), χειρισμούς παραβολής και σε στοιχειώδεις γνώσεις 
ναυτικής τέχης και ιστιοπλοΐας. 

Άρθρο 8 

Γενικά περί εξετάσεων 

1. Οι περατώσαντες τα Σχολεία υποβάλλονται κατά το τελευταίο δεκαήμερο 
των μηνών Ιανουάριου - Μαρτίου - Μαΐου - Ιουλίου - Σεπτεμβρίου και Νοεμ¬ 
βρίου εκάστου έτους σε γραπτή και προφορική - πρακτική εξέταση, στις ανα¬ 
γκαίες γνώσεις που ορίζονται στο άρθρο επτά (7) του παρόντος Κανονισμού, 
ενώπιον Τριμελούς Επιτροπής που ορίζεται με απόφαση του Λιμενάρχη και 
αποτελείται από αξιωματικό ΑΣ ως Πρόεδρο, τον Πλοίαρχο Ε.Ν. του 
Τ.Κ.Ε.Ε.Π. και καθηγητή του Σχολείου. 

2. Τα δικαιολογητικά για τη συμμετοχή στις εξετάσεις υποβάλλονται με μέ¬ 
ριμνα του Σχολείου μαζί με αντίγραφο της καρτέλλας του κάθε υποψηφίου στη 
Λιμενική Αρχή και ελέγχονται υπεύθυνα από την προαναφερόμενη Τριμελή Επι¬ 
τροπή. 

3. Η γραπτή εξέταση διενεργείται από κοινού για όλους τους υποψηφίους σε 
αίθουσα του Σχολείου κατά την ορισμένη από τη Λιμ. Αρχή ημερομηνία και 
ώρα, χωρίς να επιτρέπεται η είσοδος στην αίθουσα εξετάσεων σε άτομα που δεν 
έχουν σχέση με τις εξετάσεις. Οι υποψήφιοι που επιτυγχάνουν στην γραπτή εξέ¬ 
ταση λαμβάνουν μέρος και στην προφορική - πρακτική, στην οποία εάν αποτύ- 
χουν επανεξετάζονται σε επόμενες περιόδους. 

4. Οι βαθμολογίες που τίθενται από τα μέλη της εξεταστικής επιτροπής τόσο 
κατά την γραπτή όσο και την προφορική - πρακτική εξέταση των υποψηφίων για 
απόκτηση άδειου; Κυβερνήτη Ιδιωτικού Τουριστικού πλοίου, εκφράζονται με 
ακέραιους αριθμούς από μηδέν (0) έως είκοσι (20). Ως βάση επιτυχίοις λαμβά- 
νεται το δώδεκα (12). 

5. Τον τελικό βαθμό επιτυχίας του υποψηφίου αποτελεί ο μέσος όρος της υπό 
των μελών της εξεταστικής Επιτροπής τιθέμενης βαθμολογίας στην γραπτή και 
την προφορική - πρακτική εξέταση. 

6. Μετά το πέρας των εξετάσεων συντάσσεται συγκεντρωτικός πίνακας βαθ¬ 
μολογίας των υποψηφίων που υπογράφεται από τα μέλη της εξεταστικής επι¬ 
τροπής και υποβάλλεται εις διπλοϋν στον Λιμενάρχη για θεώρηση. 

7. Στους επιτυχόντες στις εξετάσεις χορηγείται από την Σχολή στα άρθρα 3 
και 11 του παρόντος Κανονισμού προβλεπόμενη «άδεια Κυβερνήτη ιδιωτικού 
τουριστικού πλοίου» η οποία εκτυπώνεται με μέριμνα της Σχολής και υπογράφε¬ 
ται από τον Διευθυντή της Σχολής και θεωρείται από τον Λιμενάρχη. 

8. Η Λιμενική Αρχή τηρεί βιβλίο Μητρώου των εκδιδομένων αδειών στο 
οποίο καταχωρούνται κατ’ αύξοντα αριθμό τα πλήρη στοιχεία ταυτότητας του 
υποψηφίου καθώς και αρχείο των υποβληθέντων δικαιολογητικών. 

9. Η χορηγούμενη από την Σχολή άδεια η οποία θεωρείται από τον Λιμε- 
νάρχη χαρακτηρίζεται με τον αύξοντα αριθμό του βιβλίου Μητρώου της πα- 
ραγρ. 8 και αριθμό πρωτοκόλλου της Λιμενικής Αρχής. 

Άρθρο 9 

Χορήγηση αδειών άνευ εξετάσεων 

1. Η προβλεπόμενη από το άρθρο 3 άδεια χορηγείται χωρίς να τηρηθούν οι 
διαδικασίες που προβλέπονται από τον παρόντα Κανονισμό στους: 

α. Μόνιμους Αξιωματικούς Π.Ν. (μάχιμους και μηχανικούς). 

β. Ανθυπασπιστές και Τπ/κούς Π.Ν. με ειδικότητα αρμενιστή και μηχανικού 
κατόχους αντιστοίχου πτυχίου με ναυτική προϋπηρεσία τουλάχιστον πέντε έτη. 

γ. Αξιωματικούς ΛΣ. 

δ. Ανθ/στές, Τπ/κούς και Λιμενοφύλακες κατόχους πτυχίου σχολής κατα¬ 
στρώματος ή μηχανής ΛΣ με προϋπηρεσία σε .πλωτά ΛΣ πέντε χρόνια. 

ε. Κατόχους διπλώματος Αξιωματικούς καταστρώματος και μηχανής Ε.Ν. 

στ. Κατόχους πτυχίου ναυκλήρου και Κυβερνήτη Ε.Ν. 

ζ. Κατόχους πιστοποιητικού ικανότητας για εκτέλεση καθηκόντων Αξιωμα¬ 
τικού γέφυρας του Π.Δ. 435/78. 

2. Στους δικαιούμενους της παραγράφους 1 του παρόντος άρθρου άδειας χο¬ 
ρηγείται απευθείας από την Λιμενική Αρχή ο τύπος αδείας του άρθρου 12, κα¬ 
τόπιν αιτήσεως με τα προβλεπόμενα δικαιολογητικά του άρθρου 4 εκτός της 
απαιτήσεως του εδαφίου (στ) της παραγρ. (1) αυτού. 

Για τους των εδαφίων (ε), (στ) και (ζ) της παραγρ. (1) του παρόντος δικαιού¬ 
μενους απαιτείται και υποβολή φωτ/γου, επικυρωμένου, του αποδεικτικού ναυ¬ 
τικής ικανότητάς τους. 

Άρθρο 10 

Χορήγηση αδειών στους Αλλοδαπούς 

1. Αλλοδαποί, δύνανται να αποκτούν άδεια Κυβερνήτη ιδιωτικού τουριστικού 
πλοίου, εφόσον γνωρίζουν επαρκώς την Ελληνική γλώσσα και έχουν τα οριζό¬ 
μενα υπό του παρόντος Κανονισμού προσόντα και προϋποθέσεις. 

2. Αλλοδαποί, υπήκοοι χωρών μελών της Ευρωπαϊκής Κοινότητας, απο¬ 
κτούν την άδεια Κυβερνήτη ιδιωτικού τουριστικού πλοίου, με τους όρους και τις 
προϋποθέσεις που την αποκτούν και οι' Έλληνες. 

3. Άδειες που έχουν εκδοθεί ή θεωρηθεί για την εγκυρότητά τους από τις Αρ¬ 
χές της αλλοδαπής γίνονται αποδεκτές για την διακυβέρνηση ιδιωτικού τουρι¬ 
στικού πλοίου με ξένη σημαία, εφόσον είναι συντεταγμένες ή μεταφρασμένες και 
στην αγγλική γλώσσα. 

4. Άδεια Κυβερνήτη ιδιωτικού τουριστικού πλοίου χορηγείται επίσης από τις 
Λιμενικές Αρχές, εάν τους υποβληθεί αντίστοιχη άδεια που έχει εκδοθεί από Αρ¬ 
χές ξένων χωρών, μεταφρασμένη στην Ελληνική ή την Αγγλική γλώσσα. 

Άρθρο 11 

1. Ο τύπος της εν άρθρω 3 του παρόντος Κανονισμού «άδειας Κυβερνήτη Ιδι¬ 
ωτικού Τουριστικού Πλοίου» καθορίζεται ως κατωτέρω. 


Αυξ. Αρ. Πρωτ. Σχολής. ΤΙΤΛΟΣ ΣΧΟΛΗΣ 


ΘΕΣΗ ΦΩΤ/ΦΙΑΣ 

ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ 
Ειδικός Κανονισμός Λιμένα .αριθμ.ΦΕΚ.) 

Στον κάτοχο της παρούσας (ΟΝΟΜΑΤΕΠΩΝΥΜΟ). 

.του (ΟΝΟΜΑ ΠΑΤΡΟΣ) . 

που παρακολούθησε τα μαθήματα της (ΕΠΩΝΥΜΙΑ ΣΧΟΛΗΣ) και επέτυχεν 
στις εξετάσεις που έγιναν την (ΗΜΕΡΟΜΗΝΙΑ) . 

.από την (ΛΙΜΕΝΙΚΗ ΑΡΧΗ) . 

επιτρέπεται η διακυβέρνηση Ιδιωτικών Τουριστικών Πλοίων. 

Ο Δ/ντής της Σχολής ΘΕΩΡΗΘΗΚΕ 

Αυξ. Αριθμ. Μητρώου.Λιμ. Αρχής. 

Αριθμ. Πρωτ.Λιμ. Αρχής. 

Εν .τη .19 

Ο ΛΙΜΕΝΑΡΧΗΣ 

Άρθρο 12 

«ΤΥΠΟΣ ΑΔΕΙΩΝ άρθρου 9 του παρόντος» 

«ΑΔΕΙΑ ΚΥΒΕΡΝΗΤΗ ΙΔΙΩΤΙΚΟΥ ΤΟΥΡΙΣΤΙΚΟΥ ΠΛΟΙΟΥ» 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

Λιμενική Αρχή. 

Αύξοντας Αριθμός Πρωτοκόλλου Λιμ. Αρχής. 

Στον κάτοχο της παρούσας.που πληρεί 

τις προϋποθέσεις του άρθρου (9) παραγρ. (1) εδαφίου. 

(ιδιότητα).. επιτρέπεται η διακυβέρνηση Ιδιωτικών 

Τουριστικών πλοίων. 

Εν.. τη .19.. 

Ο ΛΙΜΕΝΑΡΧΗΣ 

Άρθρο 13 
Γενικές Διατάξεις 

1. Οι Κυβερνήτες - χειριστές οιασδήποτε κατηγορίας σκάφους υποχρεούνται: 

α) Να κυβερνούν το σκάφος με σύνεση και προσοχή κατά τρόπον μη δυνάμενο 
να θέσει σε κίνδυνο τη ζωή των επιβαινόντων ή των κολυμβητών, να προκαλέσει 
υλικές ζημιές, να επιφέρει αταξία, ενόχληση ή οποιανδήποτε κυκλοφοριακή 
ανωμαλία σε παραπλέοντα πλοία, τρόμον και ανησυχία στους λουομένους. 

β) Να μην χειρίζονται το σκάφος υπό την επήρεια οινοπνευματωδών ποτών. 

γ) Να μην επιβιβάζουν επί του σκάφους μεγαλύτερο αριθμό ατόμων από τον 
προβλεπόμενο από το πιστοποιητικό αξιοπλοΐας του. 

δ) Να φέρουν επάνω στο σκάφος τα ναυτιλιακά έγγραφα, την άδεια Κυβερ¬ 
νήτη, καθώς και τα προβλεπόμενα από το πιστοποιητικό αξιοπλοΐας και τις 
ισχύουαες διατάξεις σωστικά, πυροσβεστικά μέσα, ναυτιλιακά εφόδια και υγειο¬ 
νομικό υλικό, τα οποία πρέπει να είναι πρόχειρα σε κάθε ζήτηση. 

ε) Να συμμορφώνονται απροφάσιστα προς τις εντολές και οδηγίες των Λιμε¬ 
νικών Οργάνων. 

στ) Να εφαρμόζουν τις διατάξεις και οδηγίες, που δίδονται από την Λιμ. 
Αρχή, όσον αφορά την αγκυροβολιά των σκαφών και τις ενδεχόμενες μεθορμί- 
σέις τους. 

ζ) Να μην απομακρύνονται και εκτελούν πλόες μεγαλύτερης έκτασης από 
τους προβλεπόμενους από το πιστοποιητικό αξιοπλοΐας. 

2. Οι ιδιοκτήτες των σκαφών εκτός από τις γενικές υποχρεώσεις τους της 
λεμβολογήσεως ή νηολογήσεως των σκαφών και του εφοδιασμού τους με πιστο¬ 
ποιητικό αξιοπλοΐας, θεωρούνται συνυπεύθυνοι με τους Κυβερνήτες ή χειριστές 
για κάθε παράβαση του παρόντος Κανονισμού, που γίνεται από τους τελευ¬ 
ταίους. 

Άρθρο 14 

1. Σε περίπτωση σύγκρουσης ή ατυχήματος με άλλο σκάφος ή τραυματισμού 


























: λουσμένων ο Κυβερνήτη'ς-χειριστής οφείλει να παραμε.ίνει στον τόπο του ατυχή¬ 
ματος, να παράσχει κάθε δυνατή συνδρομή στους παθόντες χαι να δηλώσει το 
ταχύτερο στην Λιμενική Αρχή το συμβάν. 

Άρθρο 15 

1. Ο χορηγηθείσα «άδεια Κυβερνήτη Ιδιωτικού Τουριστικού Πλοίου» μπορεί 
να αφαιρεθει με αιτιολογημένη απόφαση του Λιμενάρχη προσωρινά ή οριστικά 
σύμφωνα με τα οριζόμενα στις επόμενες παραγράφους: 

2..Προσωρινή αφαίρεση της άδειας για χρονικό διάστημα πέντε (5) ημερών 
έως και τριών (3) μηνών, επιβάλλεται σε περιπτώσεις: 

α. Μη επιδείξεως στα Λιμενικά Όργανα εγγράφων σχετικών με την κυκλο¬ 
φορία και αξιοπλοΐα του σκάφους. 

β. Απειλής ή εξύβρισης, λόγω ή έργω, των Λιμενικών Οργάνων κατά την 
άσκηση των καθηκόντων τους. 1 

Εφοσον ο κάτοχος της αδείας μεταφέρει με το υπό την διακυβέρνησή του σκά¬ 
φος επιβάτες που καταβάλλουν εισιτήρια ή πραγματοποιεί πλόες με ολική ναύ- 
λωση του σκάφους του. 

3. Οριστική στέρηση επιβάλλεται υποχρεωτικώς σε περιπτώσεις: 

α) Μη παραμονής του χειριστή - Κυβερνήτη στον τόπο του ατυχήματος και 
παροχής κάθε δυνατής βοήθειας στους παθόντες. 

β) Εκλείψεως των προϋποθέσεων οι οποίες πρέπει να πληρούνται για την χο- 
ρήγηση της άδειας. 

. ϊ) Επιβολής της ποινής της προσωρινής αφαίρεσης της αδείας για τρίτη φορά 
μέσα στην προηγηθεϊσα της τελευταίας παραβάσεως διετία. 

Άρθρο 16 

Καταργούμενες διατάξεις 

Από την έναρξη της ισχύος του παρόντος Κανονισμού καταργείται κάθε άλλη 
διάταξη που έρχεται σε αντίθεση με τις διατάξεις αυτού ή αναφέρεται σε θέματα 
που ρυθμίζονται απ’ αυτόν. 

Άρθρο 17 

ι 

Τελική διάταξη \ 

Οι παραβάτες του Κανονισμού αυτού, του οποίου η εκτέλεση ανατίθεται στα 
λιμενικά όργανα, ανεξάρτητα από τις ποινικές'και αστικές ευθύνες που συντρέ¬ 
χουν από την ισχύουσα νομοθεσία υπόκεινται και στις κυρώσεις του άρθρου 157 
του ΝΔ 187/73 (ΦΕΚ 261Α/3.10.73) με το οποίο κυρώθηκε ο κώδικας Δη¬ 
μοσίου Ναυτικού Δικαίου, όπως τροποποιήθηκε με το ΠΔ 207/85 (ΦΕΚ 76Α/ 
3.5.85). 

Πορτοχέλι, 6 Νοεμβρίου 1989 
Ο Λιμενάρχης 

Τποπ/ρχος (ΛΣ) Γ. ΒΟΤΡΕΚΑΣ 

β. Ορίζουμε ημερομηνία έναρξης ισχύος του Κανονισμού αυτού, την ημέρα 
δημοσίευσής του στην Εφημερίδα της Κυβερνήσεως. Δίδεται προθεσμία για 
απόκτηση άδειας Κυβερνήτη ιδιωτικών τουριστικών πλοίων ένα έτος από την 
δημοσίευση του παρόντος στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 8 Φεβρουάριου 1990 
Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 
-♦-- 


90/19.2.90 και επειδή, με τις ανωτέρω διατάξεις ρυθμίζονται θέματα που κα¬ 
νονίζουν την εύρυθμη λειτουργία του λιμένα, αποφασίζουμε: 

Άρθρο Μόνο 

α ) Εγκρίνουμε τον παρακάτω Ειδικό Κανονισμό του Λιμένα Κέρκυρας αριθμ. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΕΡΚΥΡΑΣ ΑΡΙΘΜ. 41 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΕΡΚΥΡΑΣ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιηθέντος Νό¬ 
μου 499/47 «περί πειθαρχικής εξουσίας των Προϊσταμένων Λιμενικών Αρ¬ 
χών» (ΦΕΚ 162-Α) συνδυαζόμενες με τα άρθρα 141-157 του Ν.Δ. 187/1973 
με το οποίο κυρώθηκε ο Κώδικας Δημοσίου Ναυτικού Δικαίου (ΦΕΚ 261 -Α). 

β) Τις διατάξεις του Ν.Δ. 444/70 «περί αρμοδιοτήτων του Λ.Σ. και σχέσεων 
προς τας αρμοδιότητας των Σωμάτων Ασφαλείας (ΦΕΚ 39-Α). 

γ) Τις διατάξεις του Π.Δ. 338/83 (ΦΕΚ 119-Α/8.9.83. 

δ) Τις διατάξεις του άρθρου 188 παρ. 2 του Ν.Δ. 187/1973 (ΦΕΚ 261-Α/ 
3.10.1973) όπως αντικαταστάθηκε με το άρθρο 1 του Ν.Δ. 32/74 (ΦΕΚ 
248-Α/74). 

ε) Την αριθμ. 3422.24/1/89/11.1.1990 Εγκριτική Απόφαση ΥΕΝ/ΔΛ & 
ΛΕ Τμήμα β, διατάσσουμε. 

» 

Άρθρο 1 

Ο παρών Ειδικός Κανονισμός Λιμένα Κέρκυρας αριθμ. 41 ισχύει στη χερ¬ 
σαία και θαλάσσια ζώνη του, τους λιμένες, τους όρμους καθώς και τη θαλάσσια 
έκταση της περιοχής δικαιοδοσίας της Λιμενικής Αρχής και των υφισταμένων 
της Λιμενικών Σταθμών και Υπαλλήλων Λιμένα, καθώς αυτή καθορίζεται από 
τις υπάρχουσες διατάξεις. 

Άρθρο 2 

Τα βασικά ρυμουλκικά δικαιώματα, περιλαμβανομένων και των δικαιωμά¬ 
των πρόσδεσης ή αναχώρησης για κάθε ρυμουλκό χρησιμοποιούμενο στον εί- 
σπλου ή έκπλου πλοίου άνω των 1.000 κ.ο.χ. στην περιοχή Κ.Λ. ΚΕΡΚΥΡΑΣ 
■κατά τις εργάσιμες ημέρες και ώρες, όπως αυτά καθορίζονται ως εξής: 


Κατηγορία πλοίου 

Ποσό 

Κ.Ο.Χ. 

Δρχ. 

Από 1.000- 2.500 

5.647 

Από 2.501- 4.000 

7.583 

Από 4.001- 7.000 

10.913 

Από 7.001- 10.000 

13.796 

Από^ΙΟ.001- 15.000 

17.560 

Από 15.001- 25.000 

18.162 

Από 25.001- 35.000 

20.940 

Από 35.001- 50.000 

24.816 

Από 50.001-100.000 

26.794 

Από 100.001-150.000 

28.771 

Από 150.001-και άνω 

34.704 


Αριθ. ΕΣ 2297 (4) 

Εγκριση του Ειδικού Κανονισμού Λιμένα Κερκύρας αριθμ. 41, 

Ο ΝΟΜΑΡΧΗΣ ΚΕΡΚΥΡΑΣ 

Σύμφωνα με: 

1) Τις διατάξεις του άρθρου 156 του Ν.Δ. 187/73 «Περί Κώδικος Δημοσίου 
Ναυτικού Δικαίου». 

2) Τις διατάξεις του Π.Δ. 338/83 (ΦΕΚ 119-Α/8.9.83). 

3) Ίο σχέδιο του ειδικού Κανονισμού Λιμένα Κερκύρας αριθ. 41, που μας 
υποβλήθηκε με την αναφορά της Λιμενικής Αρχής Κερκύρας αριθμ. 3131 /01 / 


Άρθρο 3 

Τα δικαιώματα του προηγούμενου άρθρου προσαυξάνονται:· 

. Κατα 25% αν το ρυμουλκούμενο δεν χρησιμοποιεί τις προωστήριες μηχα- 

β) Κατα 45% αν το ρυμουλκό χρησιμοποιηθεί σε ώρες εργάσιμες των ημε¬ 
ρών αργίας. 

γ) Κατά 45% αν το ρυμουλκό χρησιμοποιηθεί σε ώρες μη εργάσιμες των ερ¬ 
γάσιμων ημερών ή κατά 90% αν χρησιμοποιηθεί σε ώρες μη εργάσιμες των 
ήμερων αργίας. Και στις δύο περιπτώσεις οι προσαυξήσεις υπολογίζονται αυξη¬ 
μένες με επί πλέον 25% αν το ρυμουλκό χρησιμοποιηθεί μετά την 22.00 ώρα. 

Άρθρο 4 

Προκειμένου περί μεθορμίσεως πλοίου άνω των 1.000 ΚΟΧ εντός της πε- 
ριοχής Κ.Λ. ΚΕΡΚΥΡΑΣ τα ρυμουλκικά δικαιώματα υπολογίζονται στο τρι¬ 
πλάσιο των προβλεπομένων από το άρθρο 2 τιμών προσαυξανόμενα ακολού- 
θως, βάσει του άρθρου 3. Εάν η διάρκεια της μεθόρμισης υπερβεί τη μία ώρα 
καταβαλλεται και πρόσθετο ποσό για τον επί πλέον χρόνο υπολογιζόμενο ανά¬ 
λογα με το χρόνο τούτο προς 35.000 δρχ. ωριαίως. Ο χρόνος μεθόρμισης αρχί¬ 
ζει απο στιγμή άφιξης του Ρυμουλκού στο υπό ρυμούλκηση πλοίο και τελειώνει 
όταν το ρυμουλκό αποδεσμευτεί από το ρυμουλκούμενο. Ειδικά για μεθορμίσεις 
πλοίων από την περιοχή του Κ.Λ. ΚΕΡΚΥΡΑΣ στην περιοχή άλλης Λιμενικής 

Αρχής καταβάλλονται τα ρυμουλκικά δικαιώματα υπολογιζόμενα στο τετρα¬ 
πλάσιο των δικαιωμάτων του άρθρου 2 προσαυξανόμενα ανάλογα, βάσει του 
άρθρου 3. 

Άρθρο 5 

Εάν τα ρυμουλκά της περιοχής του Κ.Λ. ΚΕΡΚΥΡΑΣ κληθούν για εκτέλεση 
ρυμουλκικών εργασιών στην περιοχή άλλης Λιμενικής Αρχής καταβάλλονται 
δικαιώματα για μεν την μετάβαση και επιστροφή στο τριπλάσιο των δικαιωμά¬ 
των του άρθρου 2 για δε την απασχόλησή τους τα αντίστοιχα δικαιώματα ρυ¬ 
μουλκικών εργασιών που προβλέπονται από τον Κανονισμό που ισχύει στην 
άλλη Λιμενική Αρχή. 

Άρθρο 6 

Εάν ματαιωθεί η ρυμούλκηση από υπαιτιότητα του ρυμουλκούμενου πλοίου 
ενώ το ρυμουλκό απεστάλει κατόπιν εντολής του πλοίου και έφθασε πλησίον τού¬ 
του την καθορισθείσα ώρα, καταβάλλεται το μισό των δικαιωμάτων του άρθρου 
2 προσαυξανόμενο αναλόγως με τις αυξήσεις των εδαφ. β ή γ του άρθρου 3. 

Άρθρο 7 

Το ρυμουλκό δικαιούται αποζημίωσης για όσον πέρα των 30 λεπτών χρόνον 
δε αποδίδει την υπηρεσία για την οποία κλήθηκε ή διακόπτει την απόδοση της 
υπηρεσίας αυτής ένεκα αποκλειστικής υπαιτιότητας ή περιστατικών που προέ- 
κυψαν επί του ρυμουλκούμενου πλοίου. Η αποζημίωση υπολογίζεται ανάλογα 
με το χρόνο της καθυστέρησης του ρυμουλκού προς 7.500 δρχ. την ώρα μη δυ- 
νάμενη πάντως να είναι μικρότερη των 7.500 δρχ. 

Εάν κατά τον ως άνω χρόνο παραστεί ανάγκη συγκράτησης του πλοίου από 
το ρυμουλκό η αποζημίωση τούτου για το χρόνο της συγκράτησης, θα υπολογι- 
σθεί προς 35.000 δρχ. ωριαίως. Εάν λόγω των περιστατικών που οδήγησαν 
στη μη παροχή των υπηρεσιών του ρυμουλκού ματαιωθεί ή αναβληθεί η ρυ- 
μούλκιση καταβάλλεται το ποσό του άρθρου 7. 

Άρθρο 8 

Πλοία εξαιρούμενα της υποχρεωτικής ρυμούλκησης, εφόσον χρησιμοποιή¬ 
σουν ρυμουλκά καταβάλλουν ρυμουλκικά δικαιώματα σύμφωνα με τις διατάξεις 
του παρόντος. Για τα πλοία της κατηγορίας αυτής 1.000 ΚΟΧ και κάτω καθο¬ 
ρίζονται ως βασικά ρυμουλκικά δικαιώματα τα αναφερόμενα στην κατώτατη 
κλίμακα του άρθρου 2 του παρόντος μειωμένα κατά 10%. 

Άρθρο 9 

1. Για τα Ελληνικά πολεμικά πλοία οποιουδήποτε εκτοπίσματος που χρησι¬ 
μοποιούν ρυμουλκά καταβάλλεται η κατώτερη κλίμακα των ρυμουλκικών δι¬ 
καιωμάτων του άρθρου 2 μειωμένα κατά 50%. 

2. Για ρυμουλκήσεις ή μεθορμίσεις πλοίων που χρησιμοποιούνται για καθαρά 
πολεμικές μεταφορές και εφόσον επιβαρύνεται το Ελληνικό Δημόσιο, καταβάλ¬ 
λονται τα ρυμουλκικά δικαιώματα του άρθρου 2 μειωμένα κατά 50%. 

3. Για ρυμουλκήσεις ή μεθορμίσεις πλοίων που μεταφέρουν εφόδια και εφό¬ 

σον επιβαρύνονται το Υπουργείο Εμπορίου το Λιμενικό Ταμείο Κερκύρας και η 
Αγροτική Τράπεζα της Ελλάδος με την ιδιότητα όμως του εντολοδόχου του Ελ¬ 
ληνικού Δημοσίου, καταβάλλονται τα ρυμουλκικά δικαιώματα του άρθρου 2 
μειωμένα κατά 10%. „ 

4. Ξένα πολεμικά πλοία καταβάλλουν τα ίδια όπως και παραπάνω δικαιώ¬ 
ματα εφόσον υπάρχει αμοιβαία μεταχείριση των Ελληνικών πολεμικών πλοίων 
στους λιμένες των αντιστοίχων ξένων κρατών (μειωμένα τέλη) διαφορετικά κα¬ 
ταβάλλουν ρυμουλκικά δικαιώματα του άρθρου 2 αφού ληφθεί το εκτόπισμα 
αντί της χωρητικότητας. 

Άρθρο 10 

1. Για όσο χρόνο προσφέρεται από ρυμουλκό υπηρεσία επιφυλακής σε εγκα¬ 
ταστάσεις ή σε πλοίο εντός της περιοχής Κ.Λ. ΚΕΡΚΥΡΑΣ σύμφωνα με τις 
ισχύουσες διατάξεις ασφαλείας, καταβάλλονται, 7.500 δρχ. ανά ώρα και πά¬ 
ντως όχι λιγότερες από 7.500 δρχ. Κλάσμα μισής ώρας χρεώνεται σαν μισή 
ώρα. 

2. Τα ρυμουλκικά δικαιώματα για επιφυλακές μειώνονται κατά 50% εφόσον 
πρόκειται για πλοία που ασχολούνται με καθαρά πολεμικές μεταφορές και εφό¬ 


σον επιβαρύνεται το Ελληνικό Δημόσιο και κατά 10% για πλοία που μεταφέ¬ 
ρουν εφόδια και τα ρυμουλκικά δικαιώματα βαρύνουν το Υπουργείο Εμπορίου 
το Λιμενικό Ταμείο Κερκύρας και την Αγροτική Τράπεζα της Ελλάδος, υπό την 
ιδιότητα του εντολοδόχου του Ελληνικού Δημοσίου. 

Άρθρο 11 

Η αμοιβή ρυμουλκού για άλλες εκτός από τη ρυμούλκηση υπηρεσίες, όπως η 
παροχή ατμού ή ηλεκτρικού ρεύματος ή άντληση υδάτων κ.λπ. καθορίζεται με 
ελεύθερη συμφωνία των ενδιαφερομένων. Αν ειδικά παρασχεθεί από το ρυ¬ 
μουλκό ρυμούλκιο για ρυμούλκηση καταβάλλεται το ποσό των 7.500 δρχ. 

Άρθρο 12 

Για οποιαδήποτε άλλη εργασία ή απασχόληση των ρυμουλκών εκτός από αυ¬ 
τές που προβλέπονται από τον παρόντα κανονισμό τα ρυμουλκικά δικαιώματα 
καθορίζονται με ελεύθερη συμφωνία των ενδιαφερομένων μερών. 

Άρθρο 13 

1. Τα βασικά τιμολόγια ρυμουλκικών δικαιωμάτων που καθορίζονται στα 
προηγούμενα άρθρα προσαυξάνονται κατά είκοσι στα εκατό (20%) για κάθε ερ¬ 
γασία ρυμούλκησης και εξυπηρέτησης που παρέχεται κατά το χρονικό διάστημα 
από 21 Δεκεμβρίου κάθε χρόνου μέχρι 10 Ιανουάριου του επομένου, για κά¬ 
λυψη του χορηγούμενου δώρου εορτών Χριστουγέννων - Νέου Έτους στα πλη¬ 
ρώματα των ρυμουλκών. 

2. Η προσαύξηση αυτή θα ισχύει εφόσον θα διατάασεται η χορήγηση του δώ¬ 
ρου από τα αρμόδια Υπουργεία ή Υπηρεσίες και για τις άλλες εργατικές τάξεις 
της χώρας. 

3ι Προσαυξάνονται επίσης, με τις ίδιες πιο πάνω προϋποθέσεις τα κάθε εί¬ 
δους ρυμουλκικά δικαιώματα για την κάλυψη του χορηγούμενους δώρου του 
Πάσχα στα πληρώματα των ρυμουλκών, κατά δέκα πέντε στα εκατό (15%) για 
ένα 1 δνθήμερο δηλαδή από την Κυριακή των Βαΐων μέχρι και την Κυριακή του 
Θωμά. 

Άρθρο 14 

Για όλες τις διαφορές που προκύπτουν ή αμφισβητήσεις κατά την εφαρμογή 
του παρόντος η λύση δίδεται από τη Λιμενική Αρχή, η απόφαση της οποίας είναι 
υποχρεωτική. 

Άρθρο 15 

Από την έναρξη ισχύος των διατάξεων του παρόντος καταργούνται τα άρθρα 
12, 13, 14, 15, 16, 17 και 18 του αριθμ. 14 Ειδικού Κανονισμού Λιμένα Κερ¬ 
κύρας, (ΦΕΚ 666/Τ.Β./13.9.82) και ο αριθμ. 36 Ειδικός Κανονισμός Λιμένα 
Κερκύρας, (ΦΕΚ 455/ΤΒ/12.6.89) καθώς και κάθε άλλη διάταξη που υπά¬ 
γεται σε θέματα που ρυθμίζονται απ’ αυτές ή αντίθετες σ’ αυτή. 

Άρθρο 16 

Οι παραβάτες του παρόντος κανονισμού, του οποίου η ισχύς αρχίζει από τη 
δημοσίευσή του στην Εφημερίδα της Κυβερνήσεως και η εκτέλεσή του ανατίθε¬ 
ται στα Λιμενικά όργανα ανεξάρτητα από τις συντρέχουσες αστικές και ποινικές 
ευθύνες, κατά την ισχύουοα νομοθεσία υπόκεινται και στις κυρώσεις του άρθρου 
157 του Ν.Δ. 187/73 (ΦΕΚ 261Α/3.10.73) όπως τροποποιήθηκε με το 
Π.Δ. 207/85 (ΦΕΚ 760 Α/3.5.85). 

Κέρκυρα, 19 Φεβρουάριου 1990 

Ο Κεντρικός Λιμενάρχης α.α. 

Πλωτάρχης Λ.Σ. ΤΡ. ΠΑΠΑΪΩΑΝΝΟΥ 

β) Ορίζουμε ημερομηνία έναρξης ισχύος αυτού από την ημέρα δημοσίευσής 
του στην Εφημερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Κέρκυρα, 21 Φεβρουάριου 1990 

Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


